«Մենք պետք է Գյումրիում ինչ-որ բան արտադրենք, որպեսզի կարողանանք օգտվել հարկային արտոնություններից: Ծրագրի նպատակն է ստեղծել ազատ առեւտրի գոտի հիմնականում լոգիստիկ գործառույթ իրականացնող ընկերությունների համար, խոշոր ցանցային ընկերությունների համար, որոնք գալիս են էլեկտրոնային առեւտրի ոլորտից, նաեւ ընկերություններ կգան, որոնք զբաղվում են դեղերի փաթեթավորմամբ կամ կենցաղային ու էլեկտրոնային սարքավորումների հավաքմամբ, դրանք խոշոր միջազգային ընկերություններ են, որոնք ունեն իրենց մասնաճյուղերն աշխարհի տարբեր երկրներում: Գյումրին ընտրված է Հայաստանում որպես կենտրոն Եվրասիական շուկան սպասարկելու համար եւ այն ընկերությունները, որոնք գալիս են Գյումրի, աշխատելու են Եվրասիական շուկայի վրա»,- ասաց Ցվի Կան-Տորը: